Diari Oficial de la Generalitat Valenciana


Sumari del DOGV 4188, del 12-02-2002 (2002/1179)

Informació pública de l'alternativa tècnica per al desenvolupament i urbanització del sòl urbanitzable no detallat, sectors residencials 1 a 9 i terciari TER 32 del Pla General d'Ordenació Urbana d'Alcalà de Xivert.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4188

Data del DOGV
:   12-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1179


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de l'alternativa tècnica per al desenvolupament i urbanització del sòl urbanitzable no detallat, sectors residencials 1 a 9 i terciari TER 32 del Pla General d'Ordenació Urbana d'Alcalà de Xivert. [2002/F1179]
  
L'alcalde president de l'Ajuntament d'Alcalà de Xivert (Castelló) fa saber:
  
Vist que la mercantil Llanera, SL, en data 13 de desembre de 2001, va depositar en aquest ajuntament l'alternativa tècnica per al desenvolupament i urbanització del sòl urbanitzable no detallat, sectors residencials 1 a 9 i terciari TER 32 del Pla General d'Ordenació Urbana d'Alcalà de Xivert, i sotmetre'l a exposició pública d'acord amb l'article 48 de la Llei Reguladora de l'Activitat Urbanística.
  
Vist així mateix que en virtut de la Resolució de l'Alcaldia de data 20 de desembre de 2001 es va suspendre fins al 15 de febrer de 2002 el tràmit d'informació pública de la proposta de programa elaborada per la mercantil Llanera, SL, a fi d'habilitar mitjans materials i personals suficients per a poder atendre els propietaris afectats, resolc:
  
Primer. Sotmetre a informació pública pel termini de 20 dies, comptats des de l'endemà de la publicació d'aquest anunci en el Diari Oficial de la Generalitat Valenciana, l'alternativa tècnica del programa per al desenvolupament dels sectors residencials 1 al 9 i terciari TER 32 del sòl urbanitzable no detallat del Pla General d'Ordenació Urbana d'Alcalà de Xivert, acompanyat de pla parcial modificatiu de l'ordenació estructural i avantprojecte d'urbanització.
  
Durant aquest termini, qualsevol persona podrà comparéixer a la notaria en què està protocol·litzada la documentació, que és la del senyor Rafael Rivas Andrés, Centre Comercial Les Fonts, planta alta, carrer de Jai Alai, s/n, d'Alcossebre, per a obtenir còpia de l'acta de protocol·lització de l'alternativa tècnica o sol·licitar que li siga exhibida.
  
Igualment es podrà consultar la dita documentació i l'expedient administratiu a l'Ajuntament d'Alcalà de Xivert, durant els dies d'exposició pública en horari de 10.00 a 15.00 hores, com també en oficina a l'efecte de l'empresa Llanera, SL, al local número 7 situat a l'edifici Centre Comercial Les Fonts del conjunt Jardins del Port, a la Urbanització Les Fonts d'Alcossebre, en horari de dilluns a divendres, de 10.30 a 13.00 hores i de 14.30 a 19.00 hores.
  
En el termini de 20 dies d'informació pública es podran presentar davant de l'Ajuntament d'Alcalà de Xivert tant al·legacions com alternatives tècniques que pretenguen competir amb la que s'exposa al públic.
  
En els cinc dies següents a la finalització del termini anterior es podran presentar davant de l'Ajuntament d'Alcalà de Xivert proposicions juridicoeconòmiques per a executar qualsevol de les alternatives que s'hagen formulat.
  
Finalitzat aquest termini, en la següent data hàbil tindrà lloc l'acte d'obertura de pliques a l'Ajuntament d'Alcalà de Xivert.
  
Segon. Publicar aquesta resolució en el Diari Oficial de la Generalitat Valenciana, al tauler d'anuncis de l'ajuntament i en un periòdic de difusió corrent a la localitat.